Τ4Ε - ΔΕΛΤΙΟ ΤΥΠΟΥ

Με αφορμή τον εορτασμό της Παγκόσμιας Ημέρας των Δικαιωμάτων του Ανθρώπου και στο πλαίσιο της σύμπραξης των teachers4 Europe πραγματοποιήθηκαν ρητορικοί αγώνες με την συμμετοχή τριών νηπιαγωγείων από την Μεσσηνία, την Άρτα και τα Ιωάννινα, καθώς και του Δημοτικού σχολείου Σκουροχωρίου του νομού Ηλείας. Τέσσερις νομοί της Ελλάδος έχουν ενώσει τις δυνάμεις τους και πραγματοποιούν κοινές δράσεις για την ανάδειξη της Δημοκρατίας και των θεσμών της. Μέσα από το συστατικό των τηλεδιασκέψεων μικροί μαθητές από τα νηπιαγωγεία της παραλίας Βέργας στην Καλαμάτα, της Κληματιάς των Ιωαννίνων, το 3ο Νηπιαγωγείο της Άρτας και το Δημοτικό σχολείο Σκουροχωρίου Ηλείας, χρησιμοποίησαν τον αυθόρμητο λόγο στο πλαίσιο της ρητορικής και μίλησαν για τα δικαιώματα των Ανθρώπων με διάχυτο αυθορμητισμό και περισσή ευαισθησία, αποδεικνύοντας για άλλη μια φορά ότι τα παιδιά είναι οι καλύτεροι πρεσβευτές της ελευθερίας του λόγου.